22/05/2012 | Administración LocalMunicipal
A Pobra do Caramiñal
Notificación por edicto

Ante a imposibilidade de notificar a entidad IMPACTA GRUPO INMOBILIARIO, S. L. o contenido da notificación relativa a solicitude de devolución derivada da normativa do Imposto Sobre Construccións, Instalacións e Obras (ICIO), de conformidad co art.59.4 da Lei 30/92 de 26 de novembro, do réxime xurídico das AAPP e do Procedemento Administrativo Común (LRXPAC), procedese a publicación no Boletín Oficial da Provincia de A Coruña, da citada notificación: Poño no seu coñecemento que pola Alcaldía e con data 23 de xaneiro de 2012 dictouse a seguinte Resolución: RESOLUCIÓN DE ALCALDÍA Nº 17/2012 Os suxeitos pasivos citados a continuación solicitan devolución derivada da normativa do Imposto Sobre Construccións, Instalacións e Obras (ICIO) por non haber iniciado as obras: Co obxecto de efectuar unha valoración da solicitude o Técnico de Administración Financeira solicita informe aos Servicios Técnicos Municipais de Urbanismo e Obras o 29 de abril de 2011 sobre a iniciación e/ou realización, aínda que sexa parcial, das referidas obras. Así como a duración e efectos da Licencia urbanística 3/2007 e se a mesma foi obxecto de prorroga. Tras as comprobacións oportunas en data 09.05.2011 os Servicios Técnicos Municipais de Urbanismo e Obras emiten informe de que a esa data non se iniciaran obras de edificación amparadas pola licencia 003/2007. Recíbese oficio no que se comunica embargo sobre créditos a favor da obrigada, por un importe de 77.315,85 €, e o deber de efectuar os pagos correspondentes na conta de Depósitos e Consignacións do xulgado seguinte: · Arts.100 e seguintes do RDL 2/2004, de 5 de marzo, polo que se aproba o texto refundido da Lei Reguladora das Facendas Locais (TRLRFL). · Lei 58/2003, de 17 de decembro, Xeral Tributaria (LXT). · Ordenanza fiscal nº 2 reguladora do imposto sobre construccións, instalacións e obras (ICIO). Primeira.- O TRLRFL dispón no seu artigo 100 que o ICIO é un tributo indirecto cuxo feito impoñible está constituído pola realización, dentro do termo municipal, de calquera construcción, instalación ou obra para a que se esixa obtención da correspondente licencia de obras ou urbanística, obtivérase ou non dita licencia, sempre que a súa expedición corresponda ao Concello da imposición. En base aos antecedentes citados, non se iniciou a obra, tal e como se reflexa no informe citado nos antecedentes. Procedendo polo tanto a devolución do pago a conta do ICIO. Segunda.- En base ao artigo 102.4 do TRLRFL o devengo deste imposto prodúcese no momento de iniciarse a construcción, instalación ou obra, aínda cando non se obtivera a correspondente licencia. Neste mesmo sentido o artigo 4 da Ordenanza Municipal nº 2 dispón que o suxeito pasivo virá obrigado a efectuar a correspondente autoliquidación do imposto de acordo coas normas establecidas na presente Ordenanza e no modelo oficial. Igualmente virá obrigado a ingresa-la cota resultante da autoliquidación no momento de efectuar a solicitude correspondente ante a Administración municipal. Esta autoliquidación presentada terá carácter provisional e a conta. En base isto, non estamos ante unha devolución de ingresos indebidos, como alega a recorrente, senón ante unha devolución derivada da normativa de xestión do ICIO. porque o art.103.1 establece a obriga de practicar unha liquidación provisional ou a conta cando se conceda a licencia. Esta liquidación provisional foi aprobada por acordo da Xunta de Goberno Local do 9 de xaneiro de 2007. O pago desta liquidación e obrigatorio e debido. E tivo lugar como acredita a obrigada o 21.09.2006 polo importe aprobado de 32.248,00 €. Terceiro.- Compre salientar ademais o regulado no artigo 103 do TRLRFL segundo o cal unha vez finalizada a construcción, instalación ou obra, e tendo en conta o seu costo real e efectivo, o Concello, mediante a oportuna comprobación administrativa, modificará no seu caso, a base impoñible á que se refire o apartado anterior practicando a correspondente liquidación definitiva, e esixindo do suxeito pasivo ou reintegrándolle no seu caso, a cantidade que corresponda. Esto mesmo se contempla no artigo 4 da Ordenanza Municipal nº 2 do Concello da Pobra do Caramiñal, a cal engade, ademais que “unha vez rematadas as construccións, instalacións ou obras, no prazo dun mes, contado a partir do día seguinte á súa terminación, os suxeitos pasivos presentarán no Concello declaración do costo real e efectivo daquelas, así como os documentos que consideren oportunos a efectos de acredita-lo expresado costo (certificado e orzamento final de obras,.). Cuarta.- Non compre a aplicación do xuro de mora do artigo 32 da Lei 58/2003, de 17 de decembro, Xeral Tributaria (LXT) como pretende a recorrente dende a data do ingreso da débeda. O que suporía segundo os seus cálculos 8.561,13 €. Posto que como xa se aclarou na consideración xurídica segunda non estamos ante un ingreso indebido senón dun ingreso debido e obrigatorio como consecuencia da aplicación do tributo. Por outra parte o dereito á devolución e consecuencia dun acto voluntario do obrigado. Ou polo menos alleo a actuación do Concello. Como é tanto o inicio das obras coma a solicitude de devolución. De feito tivo 6 meses a partir da concesión da licencia, o 9 de xaneiro de 2007, para iniciar as obras e 3 anos para rematalas, nin as executou nin desistiu da licencia. Rematados estes prazos a licencia caducou. O 25 de abril de 2011, oito meses despois de que caducara a licencia solicita a devolución. O xuro de mora e unha indemnización ao obrigado fronte á inactividade o ineficacia da Admón. Neste caso nin o non inicio da obra nin o retraso na solicitude de devolución é imputable a actuación deste Concello ata o 25.04.2011 en que o obrigado comunica a non realización da obra e solicita a devolución. A que ten dereito como xa se manifestou na consideración xurídica primeira. Quinta.- Si compre a aplicación do xuro do mora regulado no artigo Art.31 da Lei 58/2003 que establece que: “2. Transcorrido o prazo fixado nas normas reguladoras de cada tributo e, en todo caso, o prazo de seis meses, sen que se ordenase o pagamento da devolución por causa imputable á Administración tributaria, esta aboará o xuro de demora regulado no artigo 26 desta lei, sen necesidade de que o obrigado o solicite. Para estes efectos, o xuro de demora devengarase desde a finalización do devandito prazo ata a data en que se ordene o pagamento da devolución.” No caso que nos ocupa dende a data de solicitude, 25.04.2011, seis meses, ou sexa o xuro de mora devengase desde o 25.10.2011. Sendo o importe do mesmo de 388,50 €. Sexta.- Sendo de aplicación o establecido no artigo 21.1 s) da Lei 7/1985, de 2 de abril, reguladora das Bases do Réxime Local, modificada pola lei 11/1999, de 21 de abril, e pola Lei 57/2003, de 16 de decembro, de medidas para a modernización do goberno local. Por medio da presente, Primeiro.- ESTIMAR, EN PARTE, as solicitudes dos obrigados relacionados nos antecedentes desta Resolución. Segundo.- Recoñecer o dereito á devolución derivada da normativa do tributo a favor dos seguintes perceptores: Terceiro.- Efectuar o pago correspondente na Conta de Depósitos e Consignacións que o Xulgado de 1ª Instancia N.4 de Santiago de Compostela ten aberta na entidade Banesto. Cuarto.- Notificar a presente Resolución aos interesados e aos servizos económicos da Corporación ao efecto de dar cumprimento á presente resolución. Quinto.- Dar conta da presente resolución ao Pleno da Corporación na primeira sesión ordinaria que este celebre, cumprindo deste xeito co establecido no art.42 do RD 2568/1986, de 28 de novembro, polo que se aproba o Regulamento de Organización Funcionamento e Réxime Xurídico das Entidades Locais. Contra os puntos primeiro e segundo da parte resolutiva do presente acto administrativo poderá interpoñer recurso de reposición no prazo DUN MES, a contar desde o día seguinte ó da súa notificación, ante o órgano que dictou a mesma, de acordo co establecido no artigo 14.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Contra a resolución expresa do citado recurso poderá interpoñer recurso contencioso – administrativo ante o órgano competente do orde xurisdiccional Contencioso-Administrativo no prazo de DOUS MESES, a contar desde o día seguinte da notificación de dita resolución. Senón fora expresa a resolución do recurso de reposición, o prazo será de SEIS MESES, a contar desde o día seguinte a aquel en que, de acordo ca súa normativa específica, se produza o acto presunto, segundo dispón o artigo 46 da Lei 29/98 do 13 de xullo, reguladora da xurisdicción contencioso – administrativa. Así mesmo advírteselle que, si o desexa pode utilizar calquera outro recurso que considere oportuno. Contra o punto terceiro da parte resolutiva do presente acto administrativo, non cabe recurso ningún, xa que dictase en cumprimento do embargo decretado polo Xulgado de Primeira Instancia nº 4 de Santiago de Compostela, no procedemento de execución de títulos xudiciais 185/2011. En A Pobra do Caramiñal, 9 de maio de 2012 O Alcalde Asdo. Isaac Maceiras Rivas